
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 306 

31 Δεκεμβρίου 1999 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 321 

Οργανισμός του Ιδρύματος Κρατικών Υποτροφιών 
(Ι.Κ.Υ) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 20 του Ν. 2503/97 (Α' 107) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

β) του άρθρου 29Ατου Ν. 155β/1985 που προστέθηκε 
με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων κ.λ.π.» (ΦΕΚ 154/Α') και τροποποιή¬ 
θηκε με το άρθρο 1 παρ.2α του Ν. 2469/1997 (ΦΕΚ 
38/Α'). 

γ) Της αριθμ. 8211/8.3.99 απόφασης του Πρωθυπουρ¬ 
γού και της Υπουργού Εσωτερικών Δημόσιας Διοίκησης 
και Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών Δημόσιας Διοίκησης και Αποκέ- 
ντριοσης» (Β' 198). 

δ) Της αριθμ.1107147/1239/006Α/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιστήτωντου Υπουργού Οικονομικών στους Υφυ¬ 
πουργούς» (Β' 922). 

2. Τη γνώμίη του Διοικητικού Συμβουλίου του Ιδρύματος 
Κρατικών Υποτροφιών (συνεδρίαση: 17η/13.10.98). 

3. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 1.600.000 δραχμών για την καταβολή του επιδό¬ 
ματος ευθύνης προϊσταμένων και τις μισθολογικές δια¬ 
φορές λόγω ανακατανομής θέσεων μεταξύ των κλάδων 
μονίμου προσωπικού που θα καλυφθεί από τον προϋπο¬ 
λογισμό του Ιδρύματος Κρατικών Υποτροφιών στον 
οποίο υπάρχει η σχετική πίστωση (ΚΑΕ 0200). Για την 
προσεχή πενταετία θα λαμβάνεται μέριμνα για την εγ¬ 
γραφή των απαιτουμένων πιστώσεων κατά την κατάρτι¬ 
ση των οικείων προϋπολογισμών του Ιδρύμοπος στους 
ανωτέρω ΚΑΕ. 

4. Την αριθμ. 229/1999 γνωμοδότηση του Συμβουλίου 
της Επικρατείας με πρόταση του Υπουργού Εθνικής Παι¬ 


δείας και θρησκευμάτων και των Υφυπουργών Εσωτερι¬ 
κών Δημόσιας Διοίκησης και Αποκέντρωσης και Οικονο¬ 
μικών, αποφασίζουμε: 

ΜΕΡΟΣ ΠΒΩΤΟ 

ΓΕΝΙΚΕΣ ΔΙΑΤΑΞΕΙΣ-ΔΙΑΡΘΡΩΣΗ 
ΚΕΦΑΛΑΙΟ Α 
ΣΚΟΠΟΣ-ΟΡΓΑΝΑ 

Αρθρο 1 
Σκοπός 

Ι.Το Ι.Κ.Υ είναι Εθνικός Φορέας Υποτροφιών. Σκοποί 
του είναι: 

α. Η χορήγηση υποτροφιών και οικονομικών ενισχύσε¬ 
ων, βάσει προγραμμάτων που συντάσσονται από το Διοι¬ 
κητικό Συμβούλιο του Ι.Κ.Υ και εγκρίνονται από τον 
Υπουργό Εθνικής Παιδείας και Θρησκευμάτων, σε: I) πτυ- 
χιούχους της τριτοβάθμιας Εκπαίδευσης για μεταπτυχια¬ 
κές σπουδές ή μετεκπαίδευση ή εξειδίκευση, ϋ) φοιτητές 
τριτοβάθμιας εκπαίδευσης με τη μορφή υποτροφιών επί¬ 
δοσης και βραβείων, σύμφωνα με τις διατάξεις του άρ¬ 
θρου 41 του Ν.2413/96, ίϋ) στον πρώτο επιτυχόντα φοιτη¬ 
τή κάθε μεταπτυχιακού προγράμματος μετά το τέλος κά¬ 
θε έτους σπουδών εφόσον δεν είναι ήδη υπότροφος του 
Ι.Κ.Υ, Ιν) διδάκτορες για μεταδιδακτορική έρευνα, ν) διδά¬ 
σκοντες όλων των βαθμίδων εκπαίδευσης για την προώ¬ 
θηση της συνεργασίας μεταξύ Ιδρυμάτων της ημεδαπής 
και της αλλοδαπής, νϊ) σε αλλοδαπούς και ομογενείς για 
την εκμάθηση της ελληνικής γλώσσας και την εξοικείωση 
με τον ελληνικό πολπισμό, νϋ) αλλοδαπούς και ομογενείς 
που υπάγονται σε ειδικά προγράμματα νϋί) μαθητές της 
δευτεροβάθμιαςτεχνικής- επαγγελματικής εκπαίδευσης. 
Των ενισχύσεων αυτών δικαιούνται μόνον πρόσωπα μη 
διαθέτοντα επαρκή ίδια (προσωπικά) οικονομικά μέσα 
που διακρίνονται για την επίδοση σης σπουδές τους, τη 
χρηστότητα και το ήθος. 

β) Η χορήγηση υποτροφιών και οικονομικών ενιοχύσε- 
ων στο πλαίσιο των προγραμμάτων ευρωπαϊκής συνερ¬ 
γασίας καθώς και άλλων φορέων που αναθέτουν στο 
Ι.Κ.Υ. την απονομή ή τη διαχείριση υποτροφιών. 

γ) Η συγκέντρωση και διάδοση πληροφοριών για όλες 
τις χορηγούμενες υποτροφ^ και οικονομικές ενισχύσεις 

σε Ελληνες πολίτες ή για ελληνικά Ιδρύματα τριτοβάθ¬ 
μιας εκπαίδευσης και η παροχή διευκολύνσειον προς 
τους φορείς που τις χορηγούν. 

δ) Η πραγματοποίηση ή η ανάθεση σε τρίτους έναντι 
αμοιβής, ερευνών, μελετών ή εκδόσεων σχετικών με τους 
σκοπούς του. 

Αρθρο 2 

Όργανα διοίκησης 

1. Όργανα διοίκησης του Ι.ΚΎ είναι το Αιοικητικό Συμ¬ 
βούλιο (Δ.Σ.) και ο Γενικός Διευθυντής. 

2. α) Το Διοικητικό Συμβούλιο συγκροτείται με τη διαδι¬ 
κασία των δύο πρώτων περιόδων της παρ. 2 του άρθρου 
2του Ν. 2158/1993 (Α 109). 

β) Το Διοικητικό Συμβούλιο συγκαλείται δύο (2) τουλά¬ 
χιστον φορές το μήνα με πρόσκληση του Προέδρου, στην 
οποία καθορίζονται αναλυτικά τα θέματα της ημερήσιας 
διάταξης που θα συζητηθούν. 

γ) Το Διοικητικό Συμβούλιο βρίσκεται σε απαρτία όταν 
είναι παρόντα πέντε (5) μέλη, μεταξύ των οποίων ο Πρόε¬ 
δρος ή ο Αντιπρόεδρος και αποφασίζει με βάση την από¬ 
λυτη πλειοψηφίατωνπαρισταμένων. Το δικαίωμα της ψή¬ 
φου ασκείται μόνο από τα μέλη αυτοπροσώπως. Σε περί¬ 
πτωση ισοψηφίας επικρατεί η ψήφος του Προέδρου. 

δ) Η ημερήσια διάταξη καταρτίζεται από το Γενικό Διευ¬ 
θυντή, εγκρίνεται από τον Προέδρο του Δ.Σ και διανέμε¬ 
ται στα μέλη του μία τουλάχιστον ημέρα πριν από την κα¬ 
θορισμένη συνεδρίαση. Μετά από γραπτή αίτηση τριών 
(3) τουλάχιστον μελών του Δ.Σ αναγράφονται στην ημε¬ 
ρήσια διάταξη της αμέσως προσεχούς συνεδριάσεως τα 
θέματα τα οποία αιτούνται. Εάν δεν επιτευχθεί απαρτία ή 
σε ττερίπτωση αναβολής της συζητήσεως των θεμάτων 
αυτών κεπά την πρώτη συνεδρίαση για την οποία ορίστη¬ 
καν, αυτά αναγράφονται υποχρεωτικά πρώτα στην ημε¬ 
ρήσια διάταξη της επόμενπις συνεδρίασης. 

ε) Για κάθε θέμα το οποίο περιλαμβάνεται στην ημερή¬ 
σια διάταξη, συντάσσεται πρακτικό το οποίο περιλαμβά¬ 
νει την εισήγηση του Γενικού Διευθυντή, τις συζητήσεις 
που διεξήχθησαν (στενογραφημένες εάν αυτό κρίνεται 
απαραίτητο), τις ψηφοφορίες, τις απόψεις των μειοψη- 
φούντων εφόσον το ζητήσουν. Στο πρακτικό αυτό διατυ¬ 
πώνεται τελικώς η απόφαση που ελήφθη. 

Ρ Τα πρακτικά επικυρώνονται με την υπογραφή των με¬ 
λών που παρέστησαν στη συνεδρίαση του Δ.Σ και κατα- 
χωρού^αι στο βιβλίο πρακτικών με τίτλο «Πρακτικά Διοι¬ 
κητικού Συμβουλίου». Τα πρακτικά του Διοικητικού Συμ¬ 
βουλίου είναι δυνατόν να επικυρώνονται αυθημερόν 
εφόσον αυτό κρίνεται απαραίτητο. Καμμία απόφαση δεν 
θεωρείται έγκυρη εάν δεν επικυρωθεί από το Διοικητικό 
Συμβούλιο με τον ανωτέρω τρόπο, εκτός από τις περι¬ 
πτώσεις εκείνες κ^ά τις οποίες το Διοικητικό Συμβούλιο 
αναθέτει στον Πρόεδρο την επικύρωση των πρακτικών. 

^ Διοικητικό Συμβούλιο συζητεί και αποφασίζει για 

όλα τα θέμιπα που περιλαμβάνονται στην ημερήσια διά¬ 
ταξη. Ο Πρόεδρος του Δ.Σ σε εξαιρετική περίπτωση μπο¬ 
ρεί να αποσύρει θέμα πριν την έναρξη της συζητήσεως. 

Το δικαίωμα αυτό δεν μπορεί να ασκηθεί εάν πρόκειται για 
θέμα που αναφέρεται στην περίπτωση της παρούσης πα- 
ρ<^ράφου. Εφόσον δεν επαρκεί ο χρόνος για λήψη απο- 
φάσεως επί των θεμάτων της ημερήσιας διάταξης, είναι 
δυνατόν να συνεχισθεί η συζήτησή τους με απόφαση του 
Δ.Σ. σε μία ή περισσότερες συνεδριάσεις. 


η) Ο Πρόεδρος του Διοικητικού Συμβουλίου με σκοπό 
την διευκόλυνση της παρακολούθησης της λειτουργίας 
του Ιδρύματος και της εκπλήρωσηςτων γενικότερων σκο¬ 
πών του, μπορεί να αναθέτει σε μέλη του Δ.Σ την μελέτη 
διαφόρων Ζητημάτων. Το πόρισμα των εργασιών αυτών 
υποβάλλεται στην ολομέλεια του Δ.Σ το οποίο παίρνει τις 
τελικές αποφάσεις. 

θ) Μέλος του Διοικητικού Συμβουλίου το οποίο απου¬ 
σιάζει αδικαιολόγητα επί τρεις συνεχείς συνεδριάσεις 
μπορεί να θεωρηθεί με απόφαση του Δ.Σ ότι έχει παραι¬ 
τηθεί. Στην περίπτωση αυτή το Δ.Σ μπορεί να προτείνει 
την αντικατάστασή του. Μέλος του Δ.Σ το οποίο διορίζε¬ 
ται σε αντικατάσταση άλλου λόγω αποχωρήσεως, διορί¬ 
ζεται για χρονικό διάστημα μέχρι τη λήξη της θητείας του 
μέλους που αποχωρεί. 

ι) Το Διοικητικό Συμβούλιο ασκεί τις εξής αρμοδιότητες: 
Εγκρίνει τον προϋπολογισμό και τον απολογισμό του 
Ι.Κ.Υ, εγκρίνει τα προγράμματα και την κατανομή υπο¬ 
τροφιών και επιχορηγήσεων, εισηγείται την συγκρότηση 
επιτροπών πάσης φύσεως σύμφωνα με τις διατάξεις του 
άρθρου 5 Ν. 2158/93, καταρτίζει τις κανονιστικές διατά¬ 
ξεις που αφορούν τις προϋποθέσεις και τους όρους χο- 
ρήγησης υποτροφιών των προγραμμάτων του Ι.Κ.Υ, προ¬ 
σλαμβάνει το προσωπικό του Ι.Κ.Υ, βάσει των κειμένων 
νομοθετικών διατάξεων, αποφασίζει ανέκκλητα για την 
άρση της υποτροφίας για λόγους επίδοσης, χρηστότη¬ 
τας και ήθους και αποφασίζει για τη διαχείριση και τη διά¬ 
θεση της περιουσίας του Ι.Κ.Υ που αφορούν τη δημιουρ¬ 
γία δικαιωμάτων ή την ανάληψη υποχρεώσεων υπέρ ή σε 
βάρος του Ιδρύματος. 

ια) Το Διοικητικό Συμβούλιο μπορεί με απόφασή του να 
μεταβιβάζει μέρος των αρμοδιοτήτων του στον Πρόεδρο 
του Δ.Σ. και στον Γενικό Διευθυντή του Ι.Κ.Υπου ενεργούν 
σε αυτή την περίπτωση από κοινού. Το Διοικητικό Συμ¬ 
βούλιο όπως και οι εκπρόσωποι που ορίζονται από αυτό 
μπορούν μέσα στον κύκλο της εντολής αυτής να ορίζουν 
και άλλους πληρεξούσιους με σκοπό την εκτέλεση ειδι¬ 
κών και συγκεκριμένων εκάστοτε εντολών. Το Διοικητικό 
Συμβούλιο αποφασίζει και για κάθε γενικότερο ζήτημα 
που αφορά τη λειτουργία και τους σκοπούς του Ι. Κ.Υ εφό¬ 
σον δεν έχει ανατεθεί ρητά με νόμο σε άλλο όργανο του 
Ιδρύματος. 

3. α) Ο Γενικός Διευθυντής του ΙΚΥ, επιλέγεται και το¬ 
ποθετείται με τη διαδικασία του πρώτου υποεδαφίου του 
εδαφίου α της παρ. 3 του άρθρου 2 του Ν. 2158/1993 (Α 
109) .Η θητεία του γενικού διευθυντή είναι τριετής και 
μπορεί να ανανεώνεται μετά από γνώμη του Δ,Στου Ι.Κ.Υ 
για δύο ακόμη τριετίες. Πρόωρη λήξη της θητείαςτου γε¬ 
νικού διευθυντή επιτρέπεται με απόφαση του Υπουργού 
Εθνικής Παιδείας και Θρησκευμάτων μετά από αιτιολο¬ 
γημένη απόφαση του Δ.Στου Ι.Κ.Υ για λόγους ακαταλλη- 
λότητας ή αδυναμίας εκπληρώσεωντων καθηκόντων του. 

Ο γενικός διευθυντής μετά τη λήξη της θητείας του επι¬ 
στρέφει αυτοδικαίως στην οργανική του θέση η οποία 
παραμένει κενή καθόλη τη διάρκεια της θητείας του. 

β) Ο γενικός διευθυντής καταρτίζει την ημερήσια διάτα¬ 
ξη την οποία υποβάλλει για έγκριση στον Πρόεδρο, ειση- 
γείται προς το Διοικητικό Συμβούλιο τα θέματα της ημε¬ 
ρήσιας διάταξης, προϊστσταιτων υπηρεσιών και του προ¬ 
σωπικού του Ι.Κ.Υ, συντονίζει, ελέγχει και εποπτεύει το 
έργο τους, μετέχει στις συνεδριάσεις του Δ Σ χωρίς ψή¬ 
φο και μεριμνά για την εκτέλεση των αποφάσεών του. 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5663 


γ) ο γενικός διευθυντής έχει την ευθύνη της τήρησης 
των πρακτικών των συνεδριάσεων του Δ.Σ βοηθούμενος 
από γραμματέα ο οποίος ορίζεται από τον Πρόεδρο του 
Δ.Σ από υπαλλήλους του Ιδρύματος, μετά από πρόταση 
του γενικού διευθυντή. 

δ) Ο γενικός διευθυντής όταν απουσιάζει ή κωλύεται, 
αναπληρώνεται στην άσκηση των καθηκόντων του σύμ¬ 
φωνα με τις ισχύουσες κάθε φορά σχετικές διατάξεις. 

ΚΕΦΑΛΑΙΟ Β 

ΔΙΑΡΘΡΩΣΗ-ΑΡΜ0Δ10ΤΗΤΕΣ 
Άρθρο 3 

Βασική διάρθρωση υπηρεσιών 

Οι Υπηρεσίες του Ιδρύματος Κρατικών Υποτροφιών 
(Ι.Κ.Υ.) συγκροτούνται από τις Διευθύνσεις: 

α) Υποτροφιών 

β) Ειδικών Προγραμμάτων Διεθνών Υποτροφιών 

γ) Διοίκησης και Οικονομικής Διαχείρισης 

Άρθρο 4 

Διεύθυνση Υποτροφιών 

1. Η Διεύθυνση Υποτροφιών περιλαμβάνει τα τμήματα: 

α) Τμήμα Υποτροφιών Προπτυχιακών Σπουδών 

β) Τμήμα Υποτροφιών Μεταπτυχιακών Σπουδών Εσω¬ 
τερικού 

γ) Τμήμα Υποτροφιών Μεταπτυχιακών Σπουδών Εξωτε¬ 
ρικού 

δ) Τμήμα Διαγωνισμών 

2. Αντικείμενο της διεύθυνσης είναι η προώθηση των 
διαδικασιών για τη χορήγηση υποτροφιών: α) σε μαθητές 
της δευτεροβάθμιας τεχνικής και επαγγελματικής εκπαί¬ 
δευσης β) σε προπτυχιακούς φοιτητές και σπουδαστές 
της τριτοβάθμιας εκπαίδευσης γ) σε ομογενείς φοιτη[τές/ 
σπουδαστές των ανωτάτων και τεχνολογικών εκπαιδευτι¬ 
κών ιδρυμάτων δ) σε πτυχιούχους για μεταπτυχιακές 
σπουδές στην Ελλάδα ή το εξωτερικό και ε) σε διδάκτο¬ 
ρες για μεταδιδακτορική έρευνα στην Ελλάδα. 

3. Οι αρμοδιότητες της διεύθυνσης κατανέμονται μετα¬ 
ξύ των τμημάτων ως εξής: 

α) Τμήμα Υποτροφιών Προπτυχιακών Σπουδών: Το τμή¬ 
μα καταρτίζει και προκηρύσσει ετήσια προγράμματα 
υποτροφιών για μαθητές της δευτεροβάθμιας τεχνικής 
και επαγγελματικής εκπαίδευσης, για φοιτητές και σπου¬ 
δαστές των Ανωτάτων και Τεχνολογικών Εκπαιδευτικών 
Ιδρυμάτων καθώς και προγράμματα βραβείων για τους 
φοιτητές/ σπουδαστές της Τριτοβάθμιας Εκπαίδευσης. 
Χειρίζεται κονδύλι του Ταμείου Αποκατάστασης Προσφυ- 
γικών Ανταλλαξίμων Περιουσιών και χορηγεί υποτροφίες 
σε μαθητές της Δευτεροβάθμιας και φοιτητές της Τριτο¬ 
βάθμιας Εκπαίδευσης. Καταρτίζει-προκηρύσσει πρό¬ 
γραμμα υποτροφιών ανταλλαγής προπτυχιακών φοιτη¬ 
τών Τμημάτων Ελληνικών ΑΕΙ και Ομογενών Ελλήνων 
φοίΌττώντου ΗβΙΙβηΙο ΟοΙΙβςβ και του ΗοΙγΟΓΟδδτης Βο- 
στώνης (Άρθρο 29 του Ν. 2083/92), πρόγραμμα υποτρο¬ 
φιών σε Ομογενείς Κυπρίους φοιτητές/σπουδαστές 
ΑΕΙ/ΤΕΙ με παρακολούθηση σπουδών και καταβολή τρο¬ 
φείων σε μηνιαία βάση, υποτροφίες σε Κυπρίους Διδα¬ 
σκάλους προς μετεκπαίδευση στο Μαράσλειο Διδασκα¬ 
λείο Δημοτικής Εκπαίδευσης (Μ.Δ.Δ.Ε). Καταρτίζει, προ¬ 
κηρύσσει και εκτελεί το πρόγραμμα ενίσχυσης των 
μειονοτικών φοιτητών του Τμήματος Ελληνικής Γλώσσας 
και Λογοτεχνίας του Πανεπιστημίου Αργυροκάστρου και 


το πρόγραμμα οικονομικής ενίσχυσης ομογενών φοιτη¬ 
τών ΑΕΙ και σπουδαστών ΤΕΙ που αφορά Έλληνες υπηκό¬ 
ους χωρών εξωτερικού. Αναλαμβάνει για λογαριασμό της 
Κυπριακής Κυβέρνησης τη δημοσίευση προκήρυξης των 
υποτροφιών που χορηγεί σε Έλληνες για σπουδές στο 
Ανώτερο Τεχνολογικό Ινστιτούτο Κύπρου (Α.Τ.Ι) και στο 
Ανώτερο Ξενοδοχειακό Ινστιτούτο Κύπρου (Α.Ξ.Ι.Κ) διε¬ 
νεργώντας για το Α.Τ.Ι. και σχετικό διαγωνισμό. 

β) Τμήμα Υποτροφιών Μεταπτυχιακών Σπουδών Εσω¬ 
τερικού: Το τμήμα έχει τη διοικητική μέριμνα και την ευ¬ 
θύνη για την έναρξη της υποτροφίας, την παρακολούθη¬ 
ση της επίδοσης και της εποπτείας των υποτρόφων του 
με βάση τις εξαμηνιαίες εκθέσεις σπουδών από τις τριμε¬ 
λείς τους επιτροπές ή από τον υπεύθυνο καθηγητή του 
μεταπτυχιακού προγράμματος σπουδών, την καταβολή 
των μηνιαίων τους τροφείων, τη μέριμνα ένταξής τους 
στο Β' κύκλο σπουδών, την έκδοση αποφάσεων μετάβα¬ 
σης στο εξωτερικό -όπου απαιτείται-, αναστολής, έναρ¬ 
ξης υποτροφίας, παράτασης προθεσμίας υποβολής των 
δικαιολογητικών, καταβολής δαπανών αναλωσίμων υλι¬ 
κών, δαπανών εκτύπωσης διδακτορικών διατριβών. Υλο¬ 
ποιεί τις υποτροφίες για μεταδιδακτορική έρευνα στην 
Ελλάδα, χειρίζεται τις υποτροφίες των πρωτευσάντων με¬ 
ταπτυχιακών φοιτητών -του Α' κύκλου σπουδών- των ΑΕΙ, 
μη υποτρόφων του Ι.Κ.Υ. (Ν.2413/96 άρθρο 41). Η χορή¬ 
γηση των υποτροφιών αυτών προϋποθέτει την κατάρτιση 
προγράμματος, την έγκρισή του από τον Υπουργό Εθνι¬ 
κής Παιδείας και Θρησκευμάτων και την κοινοποίησή του 
στα τμήματα που λειτουργούν μεταπτυχιακά προγράμ¬ 
ματα σπουδών. Προκηρύσσει-δημοσιεύειτις υποτροφίες 
που παρέχει η Κυπριακή Κυβέρνηση σε Έλληνες πτυχι¬ 
ούχους ΑΕΙ για μεταπτυχιακές σπουδές στο Διεθνές Ιν¬ 
στιτούτο Διεύθυνσης και Μεσογειακό Ινστιτούτο Διεύ¬ 
θυνσης Κύπρου. 

γ) Τμήμα Υποτροφιών Μεταπτυχιακών Σπουδών Εξωτε¬ 
ρικού: Το τμήμα χειρίζεται τα θέματα που αφορούν την 
κατάρτιση, τον έλεγχο και την υποβολή προς έγκριση των 
μ'ετατίτυχιακών προγραμμάτων σπουδών σε πανεπιστη¬ 
μιακά ιδρύματα του εξωτερικού, του Πανεπιστημιακού Ιν¬ 
στιτούτου Φλωρεντίας (ΕΠΙΦ), την έναρξη της υποτρο¬ 
φίας, την παρακολούθηση της επίδοσης και της εποπτεί¬ 
ας των υποτρόφων με εξαμηνιαίες εκθέσεις σπουδών, 
την αντικατάσταση εκπαιδευτικών ιδρυμάτων και επο¬ 
πτών καθηγητών, τη δαπάνη δημοσίευσης των διατριβών, 
την ανανέωση των υποτροφιών, τη μετατροπή υποτρο¬ 
φιών του εξωτερικού σε εσωτερικού, τη διακίνηση γνω¬ 
μοδοτήσεων ελλήνων και αλλοδαπών εποπτών για την 
επίδοση των υποτρόφων, τη χορήγηση βεβαιώσεων και 
πιστοποιητικών των υποτρόφων. Έχει την ευθύνη της 
προώθησης των διαδικασιών για την έκδοση του συναλ¬ 
λάγματος, την αποστολή των εμβασμάτων πληρωμής για 
τροφεία, δίδακτρα, εργαστήρια και άλλες δαπάνες των 
υποτρόφων του εξωτερικού, την κάλυψη δαπάνης για δη¬ 
μοσίευση των διατριβών καθώς και την κάλυψη δαπάνης 
της οριστικής επανόδου στην Ε^^άδατων υποτρόφων με¬ 
τά την ολοκλήρωση των σπουδών τους στο εξωτερικό. 

δ) Τ μήμα Διαγωνισμών: Τ ο τμήμα έχει την ευθύνη για την 
προκήρυξη των μεταπτυχιακών προγραμμάτων υποτρο¬ 
φιών εξωτερικού (ΑΕΙ/ΤΕΙ), εσωτερικού, του προγράμμα¬ 
τος για μεταδιδακτορική έρευνα στην Ελλάδα καθώς και 
για την κατ’ έτος καταγραφή προτάσεων φορέων (Υπουρ¬ 
γείων, Δημοσίων Οργανισμών, ΑΕΙ, ΤΕΙ και λοιπών Οργα¬ 
νισμών) για την προια^ρυξη θέσεων υποτροφιών για ειδι- 

κεύσεις, σης οποίες υπάρχουν διαπιστωμένες ανάγκες σέ 
εξειδικευμένο επιστημονικό δυναμικό, την κατανομή τους 
ανά τομέα επιστήμης, την επιμέλεια καθαρογραφής της 
«ύλης» κάθε ειδίκευσης, την υποβολή τους στο Διοικητικό 
Συμβούλιο για λήψη απόφασης επί νέων ειδικεύσεων, τη 
βελτΐΐύσή των κανονιστικών διατάξεων που διέπουν τόσο 
τα μεταπτυχιακά προγράμματα όσο και το πρόγραμμα με¬ 
ταδιδακτορικής έρευνας στην Ελλάδα και γενικά τη λήψη 
κάθε μέτρου που στοχεύει στην εππυχή έκβαση της προ¬ 
ετοιμασίας και διεξαγωγής των διαγωνισμών. 

Άρθρο 5 

Διεύθυνση Ειδικών Προγραμμάτων 
Διεθνών Υποτροφιών 

1. Η Διεύθυνση Ειδικών Προγραμμάτων Διεθνών Υπο¬ 
τροφιών περιλαμβάνει τα τμήματα: 

α) Τμήμα Υποτροφιών Αλλοδαπών και Μορφωτικών 
Ανταλλαγών και 

β) Τμήμα Προγραμμάτων Ευρωπαϊκής Ένωσης 

2. Αντικείμενο της διεύθυνσης είναι η χορήγηση υπο¬ 
τροφιών σε αλλοδαπούς καθώς και η διαχείριση προ¬ 
γραμμάτων της ευρωπαϊκής ένακτης. 

3. Οι αρμοδιό^ες της διεύθυνσης κατανέμονται μετα¬ 
ξύ των τμημάτων ως εξής: 

α) Τμήμα Υποτροφιών Αλλοδαπών και Μορφωτικών 
Ανταλλαγών: Τοτμήμα χαρίζεται τα θέματα που αφορούν 
την εκπόνηση και εκτέ^ση προγραμμάτων υποτροφιών 
για αλλοδαπούς, την προκήρυξη υποτροφιών για προ¬ 
πτυχιακές και μεταπτυχιακές σπουδές, εκπόνηση της δι¬ 
δακτορικής διατριβής, πραγματοποίηση μεταδιδακτορι¬ 
κής έρευνας, συλλογή ερευνητικού υλικού, μετεκπαίδευ¬ 
ση στην ελληνική γλώσσα, λογοτεχνία, φιλοσοφία, 
ιστορία και τέχνη και εξειδίκευση στις καλές τέχνες, μερι¬ 
μνά για την εκπόνηση και εκτέλεση ειδικών προγραμμά¬ 
των υποτροφιών για εκμάθηση της ελληνικής γλώσσας 
και του ελληνικού πολιτισμού, το θερινό κύκλο εθνικών 
σπουδών, την αλληλογραφία με φορείς του εξωτερικού, 
έχει την ευθύνη για την παρακολούθηση της επίδοσης 
των υποτρόφων, την απρόσκοπτη έλευση και παραμονή 
των αλλοδαπών στη χώρα μας, τη χορήγηση βεβαιώσεων 
και πιστοποιητικών. 

β) Τμήμα Προγραμμάτων Ευρωπαϊκής Ένωσης. 

Το τμήμα χειρίζεται τα προγράμματα της Ευρωπαϊκής 
Ένωσης, έχει την ευθύνη της οικονομικής και διοικητικής 
διαχείρισής τους, την επικοινωνία με ελληνικούς φορείς 
και φορείς του εξωτερικού, την υπογραφή συμβάσεων με 
την Ε.Ε. τα Ιδρύματα, τους δικαιούχους, την απονομή των 
υποτροφιών, την κατάρτιση προϋπολογισμών και απολο¬ 
γισμών προς την Ε.Ε., τη διενέργεια διαχειριστικού ελέγ¬ 
χου, τη διαχείριση του προγράμματος Σωκράτης 
(8οθΓ3ϊβ8) και των εάί μέρους προγραμμάτων ΕΡΑδΜΙΙδ 
για υποτροφίες τριτο^θμιας εκπαίδευσης, ΟΟΜΕΝίυδ 
για προγράμματα σχολικής εκπαίδευσης, υΝΟυΑ για 
προγράμματα για εκμάθηση ξένων γλωσσών, προγράμ¬ 
ματα εκπαίδευσης εξ αποστάσεως, εκπαίδευση ενηλίκων 
καθώς και προγράμματα ανταλλαγής πληροφοριών σχε¬ 
τικά με τα εκπαιδευτικά συστήματα άλλων χωρών καθώς 
και την εκπαιδευτική τους πολιτική. Στα πλαίσια της συμ- 
μετο)^ςτου Ι.Κ.Υ. ως ιδρυτικού μέλους του Ευρωπαϊκού 
Οργανισμού Αοαάβηηίο ΟοορβΓαϊίοη Αδεοοίαϋοη (ΑΟΑ) 
έχει την υποχρέωση της αποστολής πληροφοριών και 
στατιστικών στοιχείων καθώς Και οτιδήποτε έχει ως στό¬ 
χο την υλοποίηση των σκοπών του ανωτέρω φορέα. 


Άρθροβ 

Διεύθυνση Διοίκησης και Οικονομικής Διαχείρισης 

1. Η Διεύθυνση Διοίκησης και Οικονομικής Διαχείρισης 
περιλαμβάνει τα τμήματα: 

α) Τμήμα Διοίκησης 

β) Τμήμα Οικονομικής Διαχείρισης και 

γ) Τμήμα Μηχανοργάνωσης 

2. Ανηκείμενο της διεύθυνσης είναι ο χειρισμός των θε¬ 
μάτων που αφορούν, το προσωπικό, την οικονομική δια¬ 
χείριση, τη μηχανοργάνωση και τη διαρκή μέριμνα της 
λειτουργίας του Ιδρύματος Κρατικών Υποτροφιών. 

3. Οι αρμοδιότητες της διεύθυνσης κατανέμονται μετα¬ 
ξύ των τμημάτων ως εξής: 

α) ΤμήμαΔιοίκησης: Το τμήμα χειρίζεται τα θέματα που 
αφορούντονδιορισμόήτηνπρόσληψη, μονιμοποίηση και 
εν γένει υπηρεσιακή κατάσταση του πάσης φύσεως και με 
οποιαδήπστε σχέση προσωπικού του ιδρύματος. Την έκ¬ 
δοση των σχετικών πράξεων και τη χορήγηση των πάσης 
φύσεως αδειών. Την έκδοση πράξεων μισθολογικών κλι¬ 
μακίων και επιδομάτων, την έκδοση και θεώρηση των βι¬ 
βλιαρίων νοσηλείας, την τήρηση του προσωπικού μητρώ¬ 
ου. Την επεξεργασία στοιχείων για την αριθμητική σύνθε¬ 
ση καιπς αριθμητικές μεταβολές του προσωπικού και την 
εκτίμηση των αναγκών σε ανθρώπινο δυναμικό. Την τή¬ 
ρηση και ενημέρωση συλλογής νομοθεσίας και νομολο¬ 
γίας που αφορά το Ι.Κ.Υ. Την παραλαβή και διακίνηση της 
υπηρεσιακής αλληλογραφίας και την τήρηση, των διαδι¬ 
κασιών πρωτοκόλλησης και διεκπεραίωσης των εισερχο¬ 
μένων/ εξερχομένων εγγράφων. Τον προγραμματισμό 
των αναγκών και τη διοικητική μέριμνα για τηνπρομήθεια, 
διαχείριση και φύλαξη αναλώσιμων υλικών και εντύπων. 
Την μέριμνα για την ασφάλεια, καθαριότητα και συντήρη¬ 
ση του κτιρίου και των εγκαταστάσεων. Τη διοικητική μέ¬ 
ριμνα για καταγραφή των κληροδοτημάτων και την αξιο¬ 
ποίηση των περιουσιακών τους στοιχείων. 

β) Τμήμα Οικονομικής Διαχείρισης: Το τμήμα χειρίζε¬ 
ται τα θέματα που αφορούν τη σύνταξη, τροποποίηση 
και εκτέλεση του προϋπολογισμού, τη σύνταξη απολο¬ 
γισμού και ισολογισμού, τη σύνταξη οικονομικών εκθέ¬ 
σεων και βεβαιώσεων, τις πράξεις προβλέψεων στον 
προϋπολογισμό, την προετοιμασία κατάστασης ελέγ¬ 
χου από το Ελεγκτικό Συνέδριο, τις χρηματοδοτήσεις, 
την παρακολούθηση των επιχορηγήσεων του τακτικού 
προϋπολογισμού, του προϋπολογισμού δημοσίων επεν¬ 
δύσεων και κάθε άλλης επιχορήγησης από φορείς του 
εσωτερικού και διεθνών οργανισμών όπως το Κοινοτικό 
Πλαίσιο Στήριξης (Κ.Π.Σ.). Στην αρμοδιότητα του τμή¬ 
ματος ανήκουν η εκκαθάριση των δαπανών, η έκδοση 
χρηματικών ενταλμάτων και γραμματίων εισπράξεως. Η 
έκδοση επιταγών πληρωμής με βάση τα θεωρημένα 
χρηματικά εντάλματα, η απόδοση κρατήσεων υπέρ Δη¬ 
μοσίου, Ι.Κ.Α., ασφαλιστικών φορέων κτλ. Η τήρηση των 
βιβλίων και στοιχείων της οικονομικής διαχείρισης και 
κάθε άλλο σχετικό θέμα. Η εκκαθάριση των αποδοχών 
κάθε είδους αμοιβών των υπαλλήλων του Ιδρύματος και 
των αποζημιώσεων μελών του Διοικητικού Συμβουλίου, 
των επιτροπών και ομάδων εργασίας, η αναγνώριση των 
παραπάνω δαπανών και η έκδοση των εγκριτικών απο¬ 
φάσεων δαπάνης πληρωμών για μετακινήσεις εντός ή 
εκτός της χώρας. Η τήρηση μισθολογικών μητρώων, η 
έκδοση ^βαιώσεων αποδοχών και φορολογικών βεβαι- 

ώσεων. Η τήρηση βιβλιαρίων του Ιδρύματος Κοινωνικών 
Ασφαλίσεων, η ενημέρωση αποδόσεως δανείων από 
ασφαλιστικά ταμεία και λοιπούς δανειοδοτικούς οργανι¬ 
σμούς. Η κατάρτιση προγραμμάτων προμηθειών παγίου 
και αναλώσιμου υλικού για τις ανάγκες του Ιδρύματος. 
Οι οικονομικές ενέργειες για την προμήθεια των ανωτέ¬ 
ρω υλικών. Η οργάνωση συστήματος καταγραφής του 
υλικού και η παρακολούθηση της εφαρμογής του με μη¬ 
χανογραφικά μέσα. Η διενέργεια διαγωνισμών προμή¬ 
θειας υλικών. Η κατάρτιση συμβάσεων προμηθευτών. Η 
αναγνώριση των δαπανών και η έκδοση των σχετικών 
εγκρπικών αποφάσεων και κάθε άλλο σχετικό θέμα. Τα 
θέματα που αφορούν στην υλοποίηση της Ενέργειας 
3.2.γ του Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης (ΕΠΕΑΕΚ) δη¬ 
λαδή σύνταξη τεχνικού δελτίου, παρακολούθηση της 
χρονικής εκτέλεσης των έργων και της οικονομικής πο¬ 
ρείας αυτών (ως προς το σύνολο της ενέργειας και ως 
προς τα επιμέρους έργα), παραγωγή και έκδοση οικο¬ 
νομικών, στατιστικών στοιχείων, διοργάνωση ημερίδων, 
συνεδρίων, έκδοση στατιστικών επετηρίδων, σύνταξη 
μελετών και εκθέσεων αξιολογήσεων των προγραμμά¬ 
των. Η κατάρτιση προϋπολογισμού, απολογισμού των 
κληροδοτημάτων, η έκδοση εντολών πληρωμών και οι 
προτάσεις για την μεγιστοποίηση της απόδοσης των πε¬ 
ριουσιακών στοιχείων. 

γ) Τμήμα Μηχανοργάνωσης: Το τμήμα, έχει την ευθύνη 
της μηχανογραφικής υποστήριξης των υπηρεσιών του 
Ιδρύματος, για την καταγραφή και επεξεργασία των ατο¬ 
μικών στοιχείων των υποτρόφων και την έκδοση στατιστι¬ 
κών δεδομένων. Στο Τμήμα επίσης ανήκουν: Η εκπόνηση 
μελετών σκοπιμότητας για δημιουργία νέων πληροφο¬ 
ριακών συστημάτων, η επιλογή λογισμικού για ανάλυση 
και σχεδίασμά νέων εφαρμογών, η συντήρηση και ανα¬ 
βάθμιση των υπαρχόντων εφαρμογών (Λογισμικών), η 
εγκατάσταση νέου λογισμικού (βοΑινετβ) και η υποστήρι¬ 
ξη λειτουργικού συστήματος δικτύου. Η εισήγηση, ο 
έλεγχος και η ενημέρωση μηχανογραφικών στοιχείων. 0 
σχεδιασμός βάσει δεδομένων και η παροχή πληροφο¬ 
ριών. Η μέτρηση απόδοσης πληροφοριακών συστημά¬ 
των. Η ενημέρωση, εκπαίδευση του προσωπικού πάνω 
στις εξελίξειςτωντομέων αυτών. Η επικοινωνία και η χρή¬ 
ση του ηλεκτρονικού ταχυδρομείου (β-πιβίΙ). Η εισήγηση 
για καθορισμό προδιαγραφών, απόκτηση, εγκατάσταση 
και υποστήριξη νέων μηχανημάτων και περιφερειακών 
συσκευών μηχανογράφησης (ΗεπΙννεΓθ), η μέριμνα για 
λειτουργία, εκμετάλλευση, επέκταση και συντήρηση του 
εξοπλισμού. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ · 

ΚΕΦΑΛΑΙΟ Α' 

ΜΟΝΙΜΟ ΠΡΟΣΩΠΙΚΟ 
Άρθρο 7 

Κατηγορίες-κλάδοι 

1. Οι θέσεις του μόνιμου προσωπικού του Ιδρύματος 
Κρατικών Υποτροφιών (Ι.Κ.Υ.) κατανέμονταικατά κατηγο¬ 
ρίες ως εξής: 

α) Κατηγορία θέσεων Πανεπιστημιακής Εκπαίδευσης 
(Π.Ε.) 

β) Κατηγορία θέσεων Τεχνολογικής Εκπαίδευσης (Τ.Ε.) 


γ) Κατηγορία θέσεων Δευτεροβάθμιας Εκπαίδευσης 
(Δ.Ε.) 

δ) Κατηγορία θέσεων Υποχρεωτικής Εκπαίδευσης (Υ.Ε.) 

2. Οι κλάδοι για κάθε κατηγορία ορίζονται ως εξής: 
α) Πανεπιστημιακής Εκπαίδευσης (Π.Ε.) 

Κλάδος ΠΕ Διοικητικός-Οικονομικός 
Κλάδος ΠΕ Μεταφραοτών-Διερμηνέων 
Κλάδος ΠΕ Πληροφορικής 
β) Τεχνολογικής Εκπαίδευσης (Τ.Ε.) 

Κλάδος ΤΕ Διοικητικός-Λογιστικός 

Κλάδος ΤΕ Πληροφορικής 

γ). Δευτεροβάθμιας Εκπαίδευσης (Δ.Ε.) 

Κλάδος ΔΕ Διοικηηκός-Λογιοτικός 
Κλάδος ΔΕ Χειριστών Η/Υ 
δ) Υποχρεωτικής Εκπαίδευσης (Υ.Ε.) 

Κλάδος Υ.Ε. Επιμελητών 

Κλάδος Υ.Ε. Προσωπικού Καθαριότητας 

Άρθρο 8 

Θέσεις - προσόντα 

1. Οι θέσεις των μονίμων υπαλλήλων του ΙΚΥ κατατάσ¬ 
σονται σε κλάδους και βαθμούς ως εξής: 

α) Τριάντα τέσσερις (34) θέσεις οι οποίες κστανέμονται 
στους εξής κλάδους: 

- Κλάδος ΠΕ Διοικητικός-Οικονομικός: Δεκατέσσερεις 
(14) θέσεις από τις οπο^ς μία (1) προσωρινή. 

- Κλάδος ΠΕ Μεταφραοτών-Διερμηνέων: Μία (1) θέση 

- Κλάδος ΠΕ Πληροφορικής: Δύο (2) θέσεις 

- Κλάδος ΤΕ Διοικητικός- Λογισηκός :Τρεις (3) θέσεις 

- Κλάδος ΤΕ Πληροφορικής: Μία (1) θέση 

- Κλάδος ΔΕ Διοικητικός-Λογιστικός: Εννέα (9) θέσεις 
από τις οποίες τρεις (3) προσωρινές. 

- Κλάδος ΔΕ Χειριστών Η/Υ: Μία (1) θέση 

- Κλάδος Υ.Ε Επιμελητών: Δύο (2) θέσεις 

- Κλάδος Υ.Ε. Προσωπικού Καθαριότητας: Μια (1) θέση 
προσωρινή 

Οι θέσεις αυτές κατατάσσονται στους προβλεπόμε- 
νους από τον Υπαλληλικό Κώδικά (άρθρο 79 Ν. 2683/99) 
ενιαίους βαθμούς. 

β) Εκ των ανωτέρω θέσεων ΠΕ και ΤΕ κατηγορίας δια¬ 
βαθμίζονται στο βαθμό Διευθυντή δύο (2) θέσεις για τους 
κλάδους ΠΕ Διοικητικού - Οικονομικού και ΤΕ Διοικητικού 
Λογισπκού και μία (1) θέση για τους κλάδους ΠΕ Διοικη- 
τικού-Οικονομικού, ΠΕ Μεταφραστών Διερμηνέων και ΤΊΕ 
Διοικιγηκού Λογιστικού. 

2. Οι θέσεις προσωπικού με σχέση εργασίας ιδιωτικού 
δικαίου αορίστου χρόνου ορίζονται κατά ειδικότητα ως 
εξής: 

- ΠΕ Διοικητικός-Οικονομικός: Δύο (2) θέσεις (αρ. 10,11, 
Ν. 2266/94, Ν. 1476/84) 

- ΔΕ Χειριστών Η/Υ: Πέντε (5) θέσεις (αρ.33 Ν. 1882/90, 
Ν. 1895/90) 

- ΥΕ Προσωπικού καθαριότητας: Μία (1) θέση (Ν. 
1476/84). 

3. Προσόντα διορισμού στον εισαγωγικό βαθμό των πα¬ 
ραπάνω κλάδων, ορίζονται τα προβλ^όμενα στο Π.Δ. 
194/88 (Α' 84) «Καθορισμός προσόντων διορισμού σε θέ¬ 
σεις των δημοσίων υπηρεσιών και Ν.Π.Δ.Δ.» όπως τροπο¬ 
ποιήθηκε με το ΠΔ172/1992 και το ΠΔ 368/1992 (Α' 186). 

4. Σε όσους κλάδους περιλαμβάνονται περισσότερες 
από μία (1) ειδικότητες, οι θέσεις κατά ειδικότητα ορίζο¬ 
νται με την προκήρυξη πλήρωσης κενών θέσεων. 

ΚΕΦΑΛΑΙΟ Β' 

ΛΟΙΠΟ ΠΡΟΣΩΠΙΚΟ 
Άρθρο 9 

Προσωπικό με θητεία 

Μία (1) θέση Γενικού Διευθυντή η οποία διέπεταιαπότις 
διατά^ις της παρ. 3 του άρθρου 2 του παρόντος διατάγ¬ 
ματος. 

Άρθρο 10 

Ειδικό επιστημονικό προσωπικό 

Μία (1) θέση Οικονομικού Συμβούλου, με σχέση εργα¬ 
σίας ιδιωτικού δικαίου ορισμένου χρόνου με επιστημονική 
εξειδίκευση σε θέματα χρηματοοικονομικής διοίκησης δη¬ 
μοσίων οργανισμών, διεπόμενη από τα άρθρα 25 παρ.2 Ν. 
1943/91 και 19 του Ν. 2190/94. Τα καθήκοντα του Οικονο¬ 
μικού Συμβούλου συνίστανται στην παρακολούθηση χαρ¬ 
τοφυλακίου επενδύσεων των κληροδοτημάτων (ακίνητα, 
τίτλοι), σε εισήγησεις προς το Διοικητικό Συμβούλιο για την 
απστελεσματικότητα της απόδοσης των τίτλων, σε τοπο¬ 
θετήσεις των πόρων χρηματοδοτήσεων του Ιδρύματος σε 
επικερδείς λογαριασμούς, στην παρακολούθηση των οικο¬ 
νομικών δεδομένων της Ευρωπαϊκής Ενωσης, καθώς και 
στη σύνταξη οικονομοτεχνικών μελετών και γνωμοδοτήσε¬ 
ων οικονομικής και φορολογικής πολπικής, σε εισηγήσεις 
για νομοθετικές ρυθμίσεις χρηματοδοτήσεων του Ιδρύμα¬ 
τος. Ο Οικονομικός Σύμβουλος αναφέρεται για κάθε θέμα 
της αρμοδιότητάς του στο Διοικητικό Συμβούλιο. 

Άρθρο 11 

Νομικός Σύμβουλος 

Μία (1) θέση Νομικού Συμβούλου, με έμμισθη εντολή 
κατά τις διατά^ις του άρθρου 63 παρ. 5του Ν. 3026/1954 
«περί του κώδικος των Δικηγόρων». Για τη θέση του Νομι¬ 
κού Συμβούλου, προσλαμβάνεται δικηγόρος παρ’ /ψείω 
Πάγω σύμφωνα με τις κείμενες διατάξεις. Ο Νομικός Σύμ¬ 
βουλος υπάγεται στην άμεση εποπτεία του Δ.Σ. και ασκεί 
τα εξής καθήκοντα; Υπερασπίζεται ενώπιον κάθε δικα¬ 
στηρίου και κάθε άλλης αρχής τα συμφέροντα του Ιδρύ¬ 
ματος. Παρακολουθεί τη νομοθεσία και μεριμνά για την 
κωδικοποίησή της. Συντάσσει γνωμοδοτήσεις και καθο¬ 
δηγεί με νομικές συμβουλές τις Υπηρεσίες του Ιδρύμα¬ 
τος. Είναι υπεύθυνος για τις νομικές διαδικασίες που 
απορρέουν από τη λειτουργία και τη διαχείριση των κλη¬ 
ροδοτημάτων του Ιδρύματος. Εισηγείται προς το Συμ¬ 
βούλιο Κληροδοτημάτων τη διάθεση κληροδοτημάτων 
στο IΚΥ τα οποία έχουν καταληφθεί για παρεμφερείς σκο¬ 
πούς, σύμφωνα με την κείμενη νομοθεσία. Συντάσσει τα 
σχέδια των συμβάσεων μεταξύ του ΙΚΥ και των υποτρό¬ 
φων καθώς και μεταξύ τρίτων οι οποίοι συνδέονται συμ¬ 
βατικά με αυτό, εισηγείται τη λήψη κάθε μιέτρου που απο¬ 
σκοπεί στη νόμιμη προστασία, στη συντήρηση και στη 
διαφύλαξη των δικαιωμάτων του ΙΚΥ. Στη θέση του Νομι¬ 
κού Συμβούλου κατατάσσεται ο ήδη υπηρετών. 

Άρθρο 12 

Θέσεις ιδιωπκού δικαίου 

Οι οργανικές προσωρινές θέσεις με σχέση εργασίας 
ιδιωτικού δικαίου σε εφαρμογή του άρθρου 21 παρ.3 του 


Ν. 2190/1994 ορίζονται συνολικά σε δέκα οκτώ (18) και 
διακρίνονται στις ακόλουθες ειδικόττιτες: 


α) Π.Ε. Διοικητικού-Οικονομικού: 
β) Π.Ε. Μεταφραστών-Διερμηνέων: 
γ) Π.Ε. Γαλλικής Γλώσσας 
και Φιλολογίας; 
δ) Π.Ε. Στατιστικής; 
ε) Π.Ε. Πληροφορικής; 
στ) Τ.Ε. Διοικητικού-Λογιστικού; 
ζ) Τ.Ε. Πληροφορικής; 


Τρείς (3) θέσεις 
Δύο (2) θέσεις 

Μία (1) θέση 
Δύο (2) θέσεις 
Δύο (2) θέσεις 
Δύο (2) θέσεις 
Δύο (2) θέσεις 


η) Δ. Ε. Διοικητικού-Λογιστικού; Τέσσερις (4) θέσεις 


ΚΕΦΆΛΑΙΟ Γ 

ΠΡΟΪΣΤΑΜΕΝΟΙ ΥΠΗΡΕΣΙΩΝ 


Άρθρο 13 

Προϊστάμενοι οργανικών μονάδων 

1. Των υπηρεσιώντου ΙΚΥ προΐστσται ο Γενικός Διευθυ¬ 
ντής, σύμφωνα με το άρθρο 2 παρ. 3 (β) του παρόντος 
διατάγματος. 

2. α) Ως προϊστάμενοι των Διευθύνσεων; Υποτροφιών 
και Διοίκησης και Οικονομικής Διαχείρισης τοποθετού¬ 
νται υπάλληλοιτου Κλάδου Π.Ε. Διοικητικού-Οικονομικού 
και εν ελλείψει υπάλληλοιτου κλάδου ΤΕ Διοικητικού-Λο- 
γιστικού με. βαθμό Διευθυντή. 

β) Ως προϊστάμενος της Διεύθυνσης Ειδικών Προγραμ¬ 
μάτων και Διεθνών Υποτροφιών τοποθετείται υπάλληλος 
του κλάδου ΠΕ Διοικητικού-Οικονομικού ή ΠΕ Μεταφρα- 
στών-Διερμηνέων και εν ελλείψει υπάλληλος του κλάδου 
ΤΕ Διοικηπκού-Λογιστικόύ με βαθμό Διευθυντή. 

γ) Ως προϊστάμενοι των Τμημάτων Υποτροφιών Προ¬ 
πτυχιακών Σπουδών, Υποτροφιών Μεταπτυχιακών Σπου¬ 
δών Εσωτερικού, Υποτροφιών Μεταπτυχιακών Σπουδών 
Εξωτερικού, Διαγωνισμών, Διοίκησης και Οικονομικής 
Διαχείρισης, επιλέγονται και τοποθετούνται για μια τριε- 
πα υπάλληλοιτου κλάδου ΠΕ Διοικητικού-Οικονομικού ή 
ΤΕ Διοικητικού-Λογισηκού και εν ελλείψει υπάλληλος του 
κλάδου ΔΕ Διοικητικού-Λογιστικού. 

δ) Ως προϊστάμενοι των Τμημάτων Υποτροφιών /Αλλο¬ 
δαπών και Μορφωτικών Ανταλλαγών και Προγραμμάτων 
Ευρωπαϊκής Ένωσης επιλέγονται και τοποθετούνται για 
μια τριετία υπάλληλοιτου κλάδου ΠΕ Διοικητικού - Οικο¬ 
νομικού ή ΠΕ Μεταφραστών-Διερμηνέων ή ΤΕ Διοικητι¬ 
κού - Λογιστικού. 

ε) Ως προϊστάμενος του Τμήματος Μηχανοργάνωσης 
επιλέγεται καιτοποθετείται για μιατριετίαυπάλληλοςτου 
κλάδου ΠΕ Πληροφορικής ή ΤΕ Πληροφορικής. 


ΚΕΦΑΛΑΙΟ Δ' 

ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 14 

Κατάταξη προσωπικού 

1. Οι κατά τη δημοσίευση του παρόντος μόνιμοι υπάλ¬ 
ληλοι του Ιδρύματος Κρατικών Υποτροφιών (Ι.Κ.Υ.) συ¬ 
μπεριλαμβανομένων και όσων υπηρετούν σε προσωρινές 
θέσεις κατατάσσονται αυτοδικαίως σε ομοιό^θμες θέ¬ 
σεις στους προβλεπόμενους από τον παρόντα οργανισμό 
αντίστοιχους κλάδους. 


ι 

2. Στις προσωρινές θέσεις ιδιωτικού δικαίου του άρ¬ 
θρου 12 κατατάσσονται οι υπάλληλοι που υπηρετούν με 
τέτοια σχέση. 

Άρθρο 15 

Καταργούμενες διατάξεις 

Καταργείται κάθε γενική ή ειδική διάταξη που αντίκειται 
στις διατάξεις του παρόντος ή ρυθμίζει διαφορετικά τα 
θέματα που περιλαμβάνονται σ' αυτόν. 

Άρθρο 16 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή τοψ στην Εφημερίδα της Κυβερνήσεως. 


Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 24 Δεκεμβρίου 1999 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΠΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙίρ: νννννν.θ1.9Γ 
θ-ηηβίΙ; νν6ΐ3ηΊ38ΐθΓ @ θ1.9γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ " ® οελίδες 200 δρχ. 

ΕΦΗΜΕΡΙΔΟΣΤΗΣ Ι^ΒΕΡΝΗΣΕΩΣ ^ σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές απο^σεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράσων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Π ροκηρύξεων Α.Σ. Ε. Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 >> 

30.000 » 

15.000 » 

5.000 >* 

10.000 » 

3.000 >* 

10.000 » 

250.000 >» 

3.000 δρχ. 

3.500 « 

750 

3.500 » 

1.500 » 

750 » 

250 « 

500 » 

150 

500 » 

12.500 « 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >> 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να (ττέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομιι^ς επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






